ועדת הבריאות, כנסת 24, פרוטוקול מספר 155, 2022-06-26 11:00

עידית סילמן: אני פותחת את הדיון בנושא הצעת תקנות הרוקחים (תנאים לייצור ולשיווק של סיגריה אלקטרונית, מחסנית וחומר מילוי)(ביטול), התשפ"ב-2022.

נרמין ברהום: אני מהלשכה המשפטית של משרד הבריאות.

נרמין ברהום: בעצם טיוטת התקנות הזו מבטלת את תקנות הרוקחים (תנאים לייצור ולשיווק של סיגריה אלקטרונית, מחסנית וחומר מילוי), התשע"ט-2019.

נרמין ברהום: הן פורסמו ב-6 בינואר 2019, והוראות התקנות הוטמעו בחוק איסור פרסומת והגבלת השיווק של מוצרי טבק בהמשך לתיקון מספר 7.

נרמין ברהום: במתכונת אז, החוק הזה לא כלל מוצרי עישון, ולכן ראו לנכון להתקין את התקנות האלה מכוח פקודת הרוקחים.

נרמין ברהום: לאחר מכן, באמת כאשר התקנו את תיקון מספר 7, והתיקון כלל גם את מוצרי העישון בכללותם, כולל גם סיגריות אלקטרוניות, ראו לנכון להכניס את ההוראות האלה בחקיקה הראשית.

נרמין ברהום: וזהו, היום אנחנו מבקשים לבטל אותן.

גל כהן: אוצר?

תמר צ'ין: אין לנו עמדה.

גל כהן: טוב, אז כמו שהיא אמרה, זה פשוט כבר מופיע בחקיקה ראשית ולכן זה מתייתר.

גל כהן: נקריא:

עידית סילמן: אוקי.

עידית סילמן: ביטלנו.

עידית סילמן: אנחנו מצביעים.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: אושר

עידית סילמן: אושר ובוטל.

עידית סילמן: הישיבה נעולה.